**Наш ученик е най- добрият шахматист в България**

Деветокласникът Цветан Стоянов от ППМГ „Никола Обрешков“ стана двукратен шампион на България по класически шахмат и блиц, както и вицешампион по ускорен шах за 2019 в групата младежи до 16 години.

 Цветан завоюва титлата си на провелите се държавни първенства по шахмат в столицата.

Към богатата си колекция от награди казанлъшкият тинейджър добави нова купа, два златни и сребърен медал.

След 7 кръга в надпреварата на блиц, Цветан оглави класирането с 6,5 точки и остави 17 съперника след себе си в своята възрастова група.

Преди дни Цветан Стоянов грабна титлата по класически шахмат за 2019 -та.

Шампионската титла осигурява на казанлъчанина квота за участие (по избор и в зависимост от финансирането) на Световно първенство по шахмат за младежи в Индия или на Европейско в Братислава.

С успехите си в родните и чуждестранни турнири младият фидемайстор покачи международния си рейтинг до 2416 за месец април. Постиженията му от началото на годината му определиха първото място в страната сред младежите и девойките до 16 г.